चोर इनकी बातों को सुन रहे थे| उन्होंने सोचा कि यह किसान तो पागल है| अपने तो वहीं चलो और कहीं चोरी करेंगे तो कहीं पकड़े जायँगे, धन वहाँ मिल ही जायगा| वे वहीं गये, जहाँ किसान ने हाथ धोये थे| ढक्कन ढकते समय उस किसान से कुछ भूल हो गयी थी| ढक्कन कुछ खुला रह गया| उसके जाने के बाद एक साँप आकर उस बर्तन के भीतर बैठ गया| ज्यों ही चोरो ने ढक्कन खोला कि साँप ने फुंकार मारी| उन्होंने जोर से ढक्कन बंद कर दिया| अब चोरों ने विचार किया कि उस किसान ने हमको देख लिया होगा| हमें मारने के लिए ही उसने यह सब बात कही थी| इस चरु में न जाने कितने जहरीले साँप-विच्छू भरे हैं| इस चरु को उसके घर में ही गिरा दो, जिससे ये साँप-बिच्छू उनको काटकर मार देंगे|